Ehdotus: neuvoston päätös Euroopan yhteisön ja Norjan kuningaskunnan sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen toimintaan /* KOM/99/0496 lopull. */



Virallinen lehti nro C 376 E , 28/12/1999 s. 0058 - 0060



Ehdotus: NEUVOSTON PÄÄTÖS Euroopan yhteisön ja Norjan kuningaskunnan sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen toimintaan (komission esittämä) PERUSTELUT 1. Norja on esittänyt 5 päivänä huhtikuuta 1995 Euroopan huumausaineiden ja niiden väärinkäytön seurantakeskuksen hallintoneuvoston puheenjohtajalle pyynnön saada osallistua seurantakeskuksen toimintaan. Kolmansien maiden osallistuminen toimintaan sallitaan seurantakeskuksen perustamisesta annetun neuvoston asetuksen (ETY) N:o 302/93 13 artiklassa. Seurantakeskuksen hallintoneuvosto on tarkastellut alustavaa hakemusta ja toimittanut sen komissiolle suosittaen vahvasti sen hyväksymistä. 2. Seurantakeskuksen hallintoneuvoston suosituksessa korostettiin sitä, että Norjan osallistuminen olisi hyödyksi seurantakeskuksen toiminnalle ja että Norjalle olisi myönnettävä sen institutionaalista osallistumista vastaava asema. 3. Neuvosto hyväksyi 18 päivänä heinäkuuta 1997 ohjeet, joiden mukaan komission oli määrä neuvotella Norjan kanssa tehtävästä sopimuksesta. Neuvotteluohjeet sisälsivät seuraavat ehdot. "Sopimuksessa on määräyksiä Norjan osallistumisesta, myös hallinnollisesta, Euroopan huumausaineiden ja niiden väärinkäytön seurantakeskuksen toimintaan, jollei Euroopan unionin päätöksentekomenettelyn turvan riittävästä suojaamisesta muuta johdu. Siinä on myös oikeudenmukaiset rahoitusmääräykset, jotka koskevat Norjan osuutta keskuksen toiminnan rahoitukseen, määräykset Norjan osallistumisesta Reitoxiin, säännöt tietosuojasta Norjan suhteen, säännöt oikeushenkilöllisyydestä ja keskuksen erioikeuksista ja vapauksista Norjan suhteen sekä tuomioistuimen toimivallasta Norjan suhteen." 4. Alustava sopimus parafoitiin 21 päivänä heinäkuuta 1999. Neuvostoa pyydetään nyt hyväksymään liitteenä oleva ehdotus neuvoston päätökseksi Euroopan yhteisön ja Norjan kuningaskunnan sopimuksen tekemisestä Euroopan yhteisön puolesta Norjan osallistumisesta Euroopan huumausaineiden ja niiden väärinkäytön seurantakeskuksen toimintaan. 5. Kustannukset, joita arvioidaan aiheutuvan Norjan osallistumisesta seurantakeskuksen toimintaan, eivät aiheuta lisämenoja EU:n talousarvioon. 99/0203 (CNS) Ehdotus: NEUVOSTON PÄÄTÖS Euroopan yhteisön ja Norjan kuningaskunnan sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen toimintaan EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan sekä 300 artiklan 2 kohdan ensimmäisen alakohdan toisen virkkeen, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C sekä katsoo seuraavaa: (1) Euroopan huumausaineiden ja niiden väärinkäytön seurantakeskuksen perustamisesta 8 päivänä helmikuuta 1993 annetun neuvoston asetuksen (ETY) N:o 302/93 [3], sellaisena kuin se on muutettuna asetuksella 3294/94 [4], 13 artiklassa säädetään, että seurantakeskus avataan kolmansille maille, jotka yhteisön ja jäsenvaltioiden tavoin pitävät seurantakeskuksen tavoitteita ja työtä tärkeänä. [3] EYVL L 36, 12.2.1993, s. 1. [4] EYVL L 341, 30.12.1994, s. 7. (2) Olisi hyväksyttävä yhteisön ja Norjan välinen sopimus, jonka komissio on neuvotellut yhteisön puolesta ja joka koskee Norjan osallistumista Euroopan huumausaineiden ja niiden väärinkäytön seurantakeskuksen toimintaan, ON PÄÄTTÄNYT SEURAAVAA: 1 artikla Euroopan yhteisön ja Norjan kuningaskunnan välinen sopimus Norjan osallistumisesta Euroopan huumausaineiden ja niiden väärinkäytön seurantakeskuksen toimintaan hyväksytään yhteisön puolesta. Sopimuksen teksti on tämän päätöksen liitteenä. 2 artikla Neuvoston puheenjohtaja nimeää henkilön, jolla on valtuudet allekirjoittaa sopimus yhteisöä sitovasti ja antaa kyseisen sopimuksen 12 artiklan mukaisesti ilmoitus diplomaattiviestinä. Tehty Brysselissä Neuvoston puolesta Puheenjohtaja Luonnos: Euroopan yhteisön ja Norjan välinen sopimus Norjan osallistumisesta Euroopan huumausaineiden ja niiden väärinkäytön seurantakeskuksen toimintaan SOPIMUSPUOLET, jotka Tiedostavat kansainvälisen yhteistyön tarpeen huumeiden aiheuttaman uhkan ja huumeriippuvuuden torjumiseksi yhteiskunnassa, Vahvistavat, että Euroopan unionin ja Norjan välillä on vanhastaan ollut läheiset siteet kulttuurin, kaupan ja yhteiskuntaelämän alalla ja erityisesti Euroopan talousalueesta tehdyllä sopimuksella on luotu tiiviit taloudelliset, poliittiset ja oikeudelliset siteet, Katsovat, että Euroopan yhteisö liittyi päätöksellä 90/611/ETY [5] Yhdistyneiden Kansakuntien yleissopimukseen huumaus- ja psykotrooppisten aineiden laittoman kaupan estämiseksi, jäljempänä 'Wienin yleissopimus', ja esitti sen 27 artiklaa koskevan toimivaltalausunnon [6]; ja että Norja ratifioi Wienin sopimuksen 14 päivänä marraskuuta 1994, [5] EYVL L 326, 24.11.1990, s. 56. [6] EYVL L 326, 24.11.1990, s. 57. Katsovat, että Euroopan yhteisö on perustanut neuvoston asetuksella (ETY) N:o 302/93 [7] (jäljempänä 'asetus') Euroopan huumausaineiden ja niiden väärinkäytön seurantakeskuksen (jäljempänä 'keskus'), [7] EYVL L 36, 12.2.1993, s. 1. sekä katsoo seuraavaa: Asetuksen 13 artiklassa säädetään, että seurantakeskus avataan kolmansille maille, jotka yhteisön ja jäsenvaltioiden tavoin pitävät seurantakeskuksen tavoitteita ja työtä tärkeänä; Norja on esittänyt pyynnön osallistua keskuksen toimintaan. Norja pitää tärkeinä asetuksessa mainittuja keskuksen tavoitteita ja päämääriä. Norja hyväksyy keskuksen tehtävänkuvauksen sekä sen työmenetelmät ja painopistealueet sellaisina kuin ne kuvataan asetuksessa. Norjassa on olemassa laitos, joka voidaan liittää huumausaineita ja niiden väärinkäyttöä koskevaan eurooppalaiseen tietoverkkoon, OVAT PÄÄTTÄNEET TEHDÄ SEURAAVAN SOPIMUKSEN: 1 artikla Norja osallistuu keskuksen toimintaan täysipainoisesti tässä sopimuksessa määrätyin ehdoin. 2 artikla Huumausaineita ja niiden väärinkäyttöä koskeva eurooppalainen tietoverkko (Reitox) 1. Norja liittyy huumausaineita ja niiden väärinkäyttöä koskevaan eurooppalaiseen tietoverkkoon (Reitox). 2. Norja ilmoittaa keskukselle viimeistään 28 päivän kuluttua tämän sopimuksen voimaantulosta tiedot kansallisen tietoverkkonsa tärkeimmistä osista, muun muassa kansallisesta seurantakeskuksesta, ja nimeää mahdolliset muut erityiskeskukset, jotka voivat olla hyödyksi keskuksen toiminnalle. 3. Norjasta nimetään jokin erityiskeskus kansalliseksi yhteyspisteeksi hallintoneuvoston jäsenten yksimielisellä päätöksellä. 3 artikla Hallintoneuvosto Keskuksen hallintoneuvosto kutsuu Norjan edustajan osallistumaan kokouksiinsa. Edustaja osallistuu kokousten työskentelyyn täysipainoisesti ilman äänioikeutta. Hallintoneuvosto voi kuitenkin poikkeustapauksissa kutsua koolle ainoastaan jäsenvaltioiden ja Euroopan komission edustajat käsittelemään kysymyksiä, jotka koskettavat erityisesti yhteisöä ja sen jäsenvaltioita. Hallintoneuvosto laatii yhdessä Norjan edustajien kanssa yksityiskohtaiset säännöt, jotka säätelevät Norjan osallistumista keskuksen toimintaan. 4 artikla Tiedekomitea Keskuksen hallintoneuvosto kutsuu Norjan edustajan osallistumaan tiedekomitean kokouksiin täysipainoisesti ilman äänioikeutta. 5 artikla Talousarvio Norja maksaa keskukselle määrän, joka vastaa 5,5 prosenttia Euroopan unionin myöntämästä avustuksesta, Reitox-tietoverkon kansallisille yhteyspisteille myönnettyä avustusta lukuun ottamatta. 6 artikla Tietojen suojaaminen ja luottamuksellisuus 1. Jos seurantakeskus toimittaa tämän asetuksen nojalla ja kansallisen lainsäädännön mukaisesti Norjan viranomaisille myös henkilötietoja, joita ei voida käyttää luonnollisen henkilön tunnistamiseen, kyseisiä tietoja voidaan käyttää ainoastaan ilmoitettuun tarkoitukseen ja sen yksikön määräämin edellytyksin, joka ne toimittaa. 2. Seurantakeskuksen Norjan viranomaisille toimittamat, huumausaineita ja niiden väärinkäyttöä koskevat tiedot voidaan julkistaa, jos noudatetaan yhteisön ja Norjan määräyksiä tietojen levittämisestä ja luottamukselli-suudesta. Henkilötietoja ei saa julkistaa eikä saattaa yleisön saataville. 3. Norjasta nimetyt erityiskeskukset eivät ole velvollisia toimittamaan kansallisessa lainsäädännössä luottamuksellisiksi luokiteltuja tietoja. 4. Asetuksen 6 artiklassa annetut säännöt velvoittavat keskusta sen Norjan viranomaisilta saamien tietojen suhteen. 7 artikla Oikeuskelpoisuus Seurantakeskus on Norjan lainsäädännön mukainen oikeushenkilö ja sillä on Norjassa laajin oikeuskelpoisuus, joka oikeushenkilöillä Norjan lainsäädännön mukaan voi olla. 8 artikla Vastuu Keskuksen vastuu määräytyy asetuksen 16 artiklassa annettujen sääntöjen mukaan. 9 artikla Yhteisöjen tuomioistuin Norja tunnustaa Euroopan yhteisöjen tuomioistuimen toimivallan keskusta koskevissa asioissa siten kuin asetuksen 17 artiklassa säädetään. 10 artikla Erioikeudet Norja myöntää keskukselle samat erioikeudet ja vapaudet, jotka sisältyvät pöytäkirjaan Euroopan yhteisöjen erioikeuksista ja vapauksista. 11 artikla Henkilöstösäännöt Euroopan yhteisöjen muuhun henkilöstöön sovellettavien palvelussuhteen ehtojen 12 artiklan 2 kohdan a alakohdasta poiketen keskuksen johtaja voi tehdä työsopimuksen sellaisten Norjan kansalaisten kanssa, joilla on täydet kansalaisoikeudet. 12 artikla Voimaantulo Tämä sopimus tulee voimaan sitä päivää seuraavan toisen kuukauden ensimmäisenä päivänä, jona toinen sopimuspuoli saa diplomaattiviestinä viimeisen vahvistuksen siitä, että toinen sopimuspuoli on täyttänyt sopimuksen voimaantulon edellytyksenä olevat oikeudelliset ehdot. 13 artikla Voimassaolo ja sen päättyminen 1. Tämä sopimus tehdään rajoittamattomaksi ajaksi. 2. Kumpikin sopimuspuoli voi purkaa tämän sopimuksen ilmoittamalla asiasta kirjallisesti toiselle sopimuspuolelle. Sopimuksen voimassaolo lakkaa kaksitoista kuukautta tällaisen ilmoituksen päiväyksen jälkeen. Euroopan yhteisöjen komission ilmoitus Komissio kehottaa Euroopan huumeiden ja niiden väärinkäytön seurantakeskusta ottamaan talousarvion laadinnassa kokonaisuudessaan huomioon Norjan esittämät huomautukset, jotka koskevat sen omaa rahoitusosuutta.